4.
Vyhodnotenie pripomienkového konania

Materiál bol zaslaný všetkým ústredným orgánom štátnej správy, podpredsedom vlády Slovenskej republiky, Najvyššiemu súdu Slovenskej republiky a Generálnej prokuratúre Slovenskej republiky. Svoje stanoviská oznámili všetky oslovené orgány. Pripomienky k materiálu uplatnili ministerstvo práce, sociálnych vecí a rodiny, ministerstvo zahraničných vecí (k návrhu uznesenia vlády Slovenskej republiky) a ministerstvo financií (k obsahu materiálu). Ich stanoviská neobsahovali pripomienky označené ako zásadné.

Vyhodnotenie jednotlivých pripomienok :

Rezort	Pripomienka	Vybavenie	
Ministerstvo práce, sociálnych vecí a rodiny Slovenskej republiky 	K návrhu uznesenia:
v bode 3 zvážiť posunutie termínu vykonania analýzy na 31. december 2002, najmä vo väzbe na zákon č. 416/2001 Z. z.	Termín bol upravený na 30. september 2002. Väzba so zákonom č. 416/2001 Z. z. pre predloženie analýzy nie je dôležitá; relevantná v tejto súvislosti bude až účinnosť prípadných noviel posúvajúcich pôsobnosti na nižší stupeň štátnej správy.	
Ministerstvo zahraničných vecí Slovenskej republiky 	K návrhu uznesenia:
V bode C.3. o výsledkoch analýzy by mal byť informovaný predovšetkým minister vnútra.

V bode C.4. v texte uviesť odkaz na bod C.3., nie na bod C.2.	Vzhľadom na to, že analýza bude podkladom pre návrh na novelizáciu príslušných zákonov a plán legislatívnych úloh vlády gestoruje podpredseda vlády pre legislatívu, je potrebné predložiť výsledky analýzy predovšetkým jemu. Minister vnútra má v tomto prípade rovnaké úlohy ako ďalší členovia vlády.

Akceptované v súlade s novým číslovaním.	
Ministerstvo financií Slovenskej republiky 	1.	Zahrnúť do analýzy aj kvantifikáciu rozpočtových dôsledkov.

2.	Zabezpečiť jednotnosť úpravy odvolacieho konania, t.j. aby v druhom stupni rozhodoval buď správny súd, alebo osobitná komisia.

3.	Ak bude rozhodovať o opravnom prostriedku osobitný orgán, ktorý nebude súčasťou ústredného orgánu, materiál by mal obsahovať aspoň základné zásady jeho kreovania a činnosti, vrátane vzťahu jeho členov k príslušnému ústrednému orgánu a spôsobu financovania jeho činnosti. Dôsledky na štátny rozpočet je potrebné kvantifikovať.

4.	Odporúčame prehodnotiť zámer spracovať len čiastkovú novelu zákona a pristúpiť k vypracovaniu nového zákona.	Akceptované. Z analýzy vyplýva úloha zriadiť pracovnú skupinu na prípravu rekodifikácie správneho poriadku, ktorá bude zložená z odborníkov v oblasti správneho práva. Návrh uznesenia ukladá ministrovi vnútra aj finančne zabezpečiť činnosť pracovnej skupiny. Materiál sa preto doplnil o finančné dôsledky tejto úlohy na štátny rozpočet.

Nová úprava odvolacieho konania sa bude riešiť až v novej všeobecnej úprave správneho konania. Pred začatím týchto prác sa však v súlade so závermi analýzy vypracuje návrh novely platného správneho poriadku. Pripomienka je mimo rámca najbližších úloh vyplývajúcich zo záverov analýzy.

Kvantifikácia dôsledkov kreovania a činnosti rozkladových komisí podľa nových zásad bude súčasťou návrhu nových zásad ich zriaďovania a činnosti, ktoré má minister vnútra predložiť vláde podľa návrhu uznesenia do 30. septembra 2002.

Záver analýzy (časť III) uvádza súhrn dôvodov, pre ktoré nie je možné už teraz začať s prácami na novom kódexe.